recursal/SuperWikiNEXT-32B huggingface dataset:
Η **Ελίζαμπεθ Μάγκι** (γεννήθηκε το 1866 στο Μακόμπ, Ιλινόι, ΗΠΑ, πέθανε το 1948 στην κομητεία Άρλινγκτον, Βιρτζίνια) ήταν Αμερικανίδα σχεδιάστρια παιχνιδιού, συγγραφέας και φεμινίστρια. Είναι η δημιουργός του επιτραπέζιου παιχνιδιού "The Landlord's Game," που χρησίμευσε ως πρόδρομος του σημερινού Monopoly.

Ο πατέρας της ήταν ο Τζέιμς Μάγκι, εκδότης εφημερίδας και αντισκλαβιστής που συνόδευσε τον Άβρααμ Λίνκολν στα πολιτικά ταξίδια του στην Ιλινόι. Στις αρχές της δεκαετίας του 1880 εργαζόταν ως στενογράφος και ήταν επίσης αφοσιωμένη στη συγγραφή ιστοριών, ποίησης, ηθοποιίας και μηχανικής. Επίσης, εργάστηκε ως δημοσιογράφος το 1906.

Δημιούργησε ένα επιτραπέζιο παιχνίδι που αντανακλούσε τις πολιτικές της απόψεις, βασισμένο στις θεωρίες του Χένρι Τζορτζ. Το "The Landlord's Game" είχε αρχικά δύο σύνολα κανόνων: μια αντιμονοπωλιακή έκδοση, όπου όλοι ανταμείβονταν καθώς αυξανόταν ο πλούτος, και μια μονοπωλιακή έκδοση, όπου ο στόχος ήταν η ατομική συσσώρευση πλούτου και η οδήγηση των αντιπάλων στην πτώχευση. Ο σκοπός της ήταν να αποδείξει την ηθική ανωτερότητα της συνεργασίας έναντι του ανταγωνισμού. Στις 5 Ιανουαρίου 1904, το Σώμα Πατέντων και Εμπορικών Σημάτων των Ηνωμένων Πολιτειών της απένειμε το Δίπλωμα Ευρεσιτεχνίας αριθ. 748,626 για αυτό το παιχνίδι.

Το 1910 παντρεύτηκε τον Άλμπερτ Φίλιψ και μαζί μετακόμισαν στην ανατολική ακτή των ΗΠΑ. Το 1924, εξέδωσαν μια τροποποιημένη έκδοση του παιχνιδιού, αποκτώντας το Δίπλωμα Ευρεσιτεχνίας αριθ. 1,509,312. Καθώς το αρχικό δίπλωμα ευρεσιτεχνίας είχε λήξει το 1921, αυτό εννοούνταν ως μια προσπάθεια να ανακτήσουν τον έλεγχο του παιχνιδιού, που είχε γίνει δημοφιλές μεταξύ των φοιτητών.

Το 1932, η εταιρεία Parker Brothers, που εκδίδει το Monopoly, αγόρασε τα διπλώματά της έναντι 500 δολαρίων.

Η συνεισφορά της στη δημιουργία του Monopoly ανακαλύφθηκε κατά τύχη όταν, το 1973, ο καθηγητής οικονομικών Ραλφ Άνσπαχ ξεκίνησε μια μακροχρόνια νομική μάχη με την εταιρεία Parker Brothers σχετικά με το παιχνίδι του "Anti-Monopoly." Κατά τη διάρκεια της δίκης, ανακάλυψε τα διπλώματα ευρεσιτεχνίας της Μάτζι.

Παραπομπές
----------

1. 1 2  (Πολωνικά) *MAK*. 9810595566805606.
2. ↑  (Αγγλικά) *Find A Grave*. 100848078. Ανακτήθηκε στις 7  Αυγούστου 2023.
3. 1 2  «Monopoly’s Inventor: The Progressive Who Didn’t Pass ‘Go’ (Published 2015)» (στα αγγλικά). 2015-02-13.. Ανακτήθηκε στις 2023-08-06.
4. 1 2  «The True History of the Monopoly Game». *www.henrygeorge.org*. Ανακτήθηκε στις 6 Αυγούστου 2023.
5. ↑   *Game-board*, 1904-01-05, ανακτήθηκε στις 2023-08-06
6. ↑  Magie, Phillips Elizabeth (1924-09-23), *Game board*, ανακτήθηκε στις 2023-08-06

Εξωτερικοί σύνδεσμοι
--------------------

* Πολυμέσα σχετικά με το θέμα  Elizabeth Magie στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 526144783049097672126
* LCCN: no2018162690
* GND: 1235820793

 |

 |
Ο **Μπάρυ Γουάιτ** (*Barry White*, πραγματικό όνομα: *Barry Eugene Carter*, 12 Σεπτεμβρίου 1944 – 4 Ιουλίου 2003) ήταν Αμερικανός συνθέτης, παραγωγός, τραγουδοποιός και τραγουδιστής γνωστός για την μπασοβαρύτονη φωνή του.
Νικητής τρεις φορές των μουσικών βραβείων Γκράμι, με τη σταδιοδρομία του να φτάνει στο απόγειο στα μέσα του 1970 μαζί με την πασίγνωστη ορχήστρα του, την "The Love Unlimited Orchestra" με το σινγκλ "love theme" (1973).
Κατά την διάρκεια της καριέρας του έφθασε τα 106 χρυσά άλμπουμ εκ των οποίων τα 40 έγιναν πλατινένια.

Η ζωή του
---------

Αν και γεννήθηκε στο Γκάλβεστον του Τέξας, μεγάλωσε στις γειτονιές υψηλής εγκληματικότητας του κεντρικού Λος Άντζελες, ακούγοντας τη συλλογή δίσκων κλασικής μουσικής της μητέρας του. Εκεί, ο αδελφός του σκοτώθηκε σε σύγκρουση με αντίπαλη συμμορία και ο ίδιος ο Μπάρι σε ηλικία 17 χρονών πήγε στη φυλακή για κλοπή ελαστικών ενός αυτοκινήτου. Στην φυλακή άκουγε το τραγούδι του Έλβις *it’s Now or Never* στο ραδιόφωνο, εμπειρία που αργότερα άλλαξε τη ζωή του.

Η μουσική του σταδιοδρομία
--------------------------

Μετά την αποφυλάκισή του ξεκινά τη μουσική του σταδιοδρομία κατά τη δεκαετία του 1960, με μουσικά γκρούπ. Ο μουσικός παραγωγός Bob Keane τον ανακαλύπτει το 1965 και η καριέρα του εκτινάσσεται.
Το 1972 δημιουργεί ένα εκπληκτικό γυναικείο φωνητικό τρίο αποτελούμενο από τη μέλλουσα γυναίκα του την αδελφή της και την εξαδέλφη τους, το Love Unlimited. Τότε με το From A Girl's Point of View We Give to You... Love Unlimited, αρχίζει ο χορός των χρυσών και πλατινένιων άλμπουμ.

Το τέλος
--------

Κατά το 1995 είναι υπέρβαρος και εισάγεται σε νοσοκομείο με πρόβλημα υψηλής πίεσης. Το 1999 αναγκάζεται να ακυρώσει περιοδείες του, λόγω εξάντλησης και, τελικά, το 2002 μεταφέρεται στο νοσοκομείο με νεφρική ανεπάρκεια, λόγω των προβλημάτων διαβήτη. Τελικά, το 2003, σε ηλικία 58 αφήνει την τελευταία του πνοή στο Λος Άντζελες της Καλιφόρνια.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb139011239. Ανακτήθηκε στις 10  Οκτωβρίου 2015.
3. 1 2  (Αγγλικά) *Internet Broadway Database*. 108245. Ανακτήθηκε στις 9  Οκτωβρίου 2017.
4. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 11  Δεκεμβρίου 2014.
5. ↑  "Barry White", FilmBug.
6. ↑  Barry White
7. ↑  Staying Power – Barry White | Awards | AllMusic

Εξωτερικοί σύνδεσμοι
--------------------

* Πολυμέσα σχετικά με το θέμα  Barry White στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17409320
* **Europeana**: agent/base/60551
* LCCN: n91080414
* ISNI: 0000 0000 7971 2537
* GND: 121670295
* SELIBR: 393979
* SUDOC: 08741323X
* BNF: cb139011239 (data)
* MusicBrainz: b904d624-9e05-4398-8f4f-88fbcf022f79
* NLA: 41727396
* NKC: mzk2003181871
* ICCU: UBOV507027
* BNE: XX845949

 |

 |
Συντεταγμένες: 34°39′54″N 32°56′3″E﻿ / ﻿34.66500°N 32.93417°E﻿ / 34.66500; 32.93417

Το Κάστρο Κολοσσίου
Το **Κάστρο Κολοσσίου** είναι ένα μεσαιωνικό φρούριο λίγα χιλιόμετρα έξω από την πόλη της Λεμεσού της Κύπρου. Το κτίριο έχει τρεις ορόφους , είναι χτισμένο με λίθους και οι τοίχοι του έχουν πάχος ενάμισι μέτρο.

Είχε μεγάλη στρατηγική σημασία αφού έλεγχε την περιοχή Κολόσσι που υπήρχαν φυτείες ζαχαροκάλαμου και παραγόταν ζάχαρη. Αρχικά χτίστηκε το 910 μ.Χ. από τους Αγγλους, όταν η περιοχή δόθηκε στον ηγεμόνα της Κύπρου Ούγο Α΄. Το 1306 πέρασε στη κατοχή των Ναϊτών ιπποτών. Το κτίριο αποτελούσε κατοικία του επικεφαλής του τάγματος ενώ έδρευε εκεί και μικρή στρατιωτική δύναμη. Το φρούριο καταστράφηκε από τους Γενουάτες και τους Μαμελούκους για να ξαναχτιστεί το 1454.

Το κάστρο αυτό αποτελεί ένα από τα πιο σημαντικά μεσαιωνικά οχυρωματικά έργα που σώζονται μέχρι σήμερα στην Κύπρο.

Παραπομπές
----------

1. ↑  «Τμήμα Αρχαιοτήτων - Μνημεία». *www.mcw.gov.cy*. Ανακτήθηκε στις 24 Φεβρουαρίου 2023.

Εξωτερικοί σύνδεσμοι
--------------------

* Πολυμέσα σχετικά με το θέμα  Kolossi Castle στο Wikimedia Commons
* Δήμος Λεμεσού , Το Κάστρο του Κολοσσιού
Οι περισσότερες χημικές αντιδράσεις δεν ολοκληρώνονται. Φαίνεται ότι σταματούν, όταν μέρος μόνο των αντιδρώντων μετατραπεί σε προϊόντα. Στις περιπτώσεις αυτές η αντίδραση γίνεται και προς την αντίθετη κατεύθυνση και έτσι το σύστημα καταλήγει, κάτω από κατάλληλες συνθήκες, σε μια ***δυναμική ισορροπία***, γνωστή ως ***χημική ισορροπία***. Στην κατάσταση χημικής ισορροπίας η σύσταση (ποιοτική και ποσοτική) των αντιδρώντων και προϊόντων παραμένει σταθερή. Φαίνεται δηλαδή ότι το μίγμα δεν αντιδρά. Στην πραγματικότητα όμως, οι δύο αντίστροφες αντιδράσεις γίνονται ακατάπαυστα με τον ίδιο ρυθμό.

Στις πολύ αργές αντιδράσεις, η μεταβολή της σύστασης του αντιδρώντος σώματος γίνεται με τέτοιο αργό ρυθμό, ώστε να δίνεται η ψευδαίσθηση ισορροπίας (φαινομενική ισορροπία), χωρίς όμως πραγματικά να συμβαίνει αυτό. Ένας τρόπος για να διακρίνουμε την πραγματική από τη φαινομενική ισορροπία είναι να επιταχύνουμε την αντίδραση με τη χρησιμοποίηση π.χ. καταλυτών. Στην πρώτη περίπτωση η σύσταση του μίγματος εξακολουθεί να παραμένει σταθερή, ενώ στη δεύτερη αλλάζει.

Παραπομπές
----------

1. ↑  Λιοδάκης, Γάκης, Θεοδωρόπουλος, Θεοδωρόπουλος, Κάλλης,, Στέλιος, Δημήτρης, Δημήτρης, Παναγιώτης, Αναστάσιος. *Χημεία - Τεύχος Α΄ (Γ΄ Λυκείου)*. Ελλάδα: ΙΝΣΤΙΤΟΥΤΟ ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΚΑΙ ΕΚΔΟΣΕΩΝ «ΔΙΟΦΑΝΤΟΣ». σελ. 4. Χημική ισορροπία. «Στο πρώτο κεφάλαιο - ενδιαφέρον στη βιομηχανία.» CS1 maint: Πολλαπλές ονομασίες: authors list (link)
Η **Γκρουπ Σπορτίφ Κονσολά** (ή **Κονσολά Μαρσέιγ**) είναι γαλλική ποδοσφαιρική ομάδα, με έτος ίδρυσης το 1964 και με έδρα την συνοικία Κονσολά της Μασσαλίας. Ο σύλλογος, πρόεδρος του οποίου είναι ο Ζαν-Λυκ Μενγκαλόν, αγωνίζεται για την σεζόν 2012-2013 στο Ερασιτεχνικό Πρωτάθλημα Γαλλίας (Δ' Εθνική).

Ιστορία
-------

Η Γκρουπ Σπορτίφ Κονσολά ιδρύθηκε το 1964 και μετρά σήμερα 350 εργαζόμενους. Το 1983, ο Ζαν-Λυκ Μενγκαλόν γίνεται πρόεδρος της ομάδας, παραμένοντας σε αυτή την θέση μέχρι και σήμερα. Με το τέλος της σεζόν 2010-2011 που της αποφέρει μια δεύτερη θέση στη γενική κατάταξη, η ΓΣ Κονσολά προβιβάζεται για πρώτη φορά στην ιστορία της στο Ερασιτεχνικό Πρωτάθλημα Γαλλίας (CFA).

Αποτελέσματα ανά σεζόν
----------------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Σεζόν** | **Κατηγορία** | **Αγώνες** | **Θέση** | **Βαθμοί** | **Νίκες** | **Ισσοπαλίες** | **Ήττες** | **Γκολ υπέρ** | **Γκολ κατά** | **Διαφορά τερμάτων** |
| 2010-11 | CFA2 - Gr. E | 30 | 2 | 85 | 16 | 7 | 7 | 62 | 40 | +22 |
| 2009-10 | CFA2 - Gr. E | 30 | 5 | 74 | 13 | 5 | 12 | 41 | 47 | -6 |
| 2008-09 | CFA2 - Gr. E | 30 | 8 | 69 | 10 | 9 | 11 | 39 | 41 | -2 |
| 2007-08 | CFA2 - Gr. D | 30 | 10 | 68 | 10 | 8 | 12 | 39 | 39 | +0 |

  


|  |  |
| --- | --- |
|  | Άνοδος σε ανώτερη κατηγορία |
|  | Υποβιβασμός σε κατώτερη κατηγορία |

Τίτλοι
------

* **Ντιβιζιόν Ντ'Ωνέρ Μεσογείου** (**1**) :
	+ Πρωταθλήτρια : 2006

Σημαντικοί παίκτες
------------------

Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Αριθμός | Χώρα | Θέση | Παίκτης |
| --- | --- | --- | --- |
|  |  |  | Ασάν Καμαρά |
|  |  |  | Σαλίμ Χασανί |
|  |  |  | Κιλιάν Μεντούρ |

 |

### Γήπεδο

Κερκίδα του Σταντ ντε Λα Μαρτίν.
Η ΓΣ Κονσολά δίνει τους εντός έδρας αγώνες της στο Σταντ ντε Λα Μαρτίν, το οποίο βρίσκεται στο *Chemin de la Martine*, στο 15ο Δημοτικό Διαμέρισμα της Μασσαλίας. Το συγκεκριμένο γήπεδο διαθέτει χορτάρι.

Παραπομπές
----------

1. ↑  marsactu.fr/stars-paillettes-et-depot-de-bilan-pour-lathletico-marseille/.
2. ↑  Minister of Youth Affairs and Sports: (Γαλλικά) *recensement des équipements sportifs, espaces et sites de pratiques en France*.
3. ↑  « Présentation », site officiel du club.
4. ↑  Thibaut Forté, « Marseille Consolat sur les traces de l'OM », in *France Football*, n° 3407 bis, 29 juillet 2011, p. 40.
5. ↑  Florent de Corbier, « CFA2 - MARSEILLE CONSOLAT, une montée et des incertitudes », foot13.fr, 12 juin 2011.
Η **Κάρτα του Πολίτη** θα είναι μια πλαστική κάρτα στο μέγεθος των πιστωτικών καρτών, με ενσωματωμένη έξυπνη κάρτα, που σχεδιάζεται να αντικαταστήσει τις ελληνικές αστυνομικές ταυτότητες.

Τα στοιχεία που θα περιλαμβάνει η Κάρτα του Πολίτη, τόσο εκτυπωμένα στην επιφάνειά της όσο και εντός της έξυπνης κάρτας, θα είναι:

* αριθμός δημοτολογίου
* αριθμός φορολογικού μητρώου (ΑΦΜ)
* αριθμός μητρώου κοινωνικής ασφάλισης (ΑΜΚΑ)
* ειδικός εκλογικός αριθμός

Θα συνοδεύεται από σειριακό αριθμό και προσωπικό κωδικό πρόσβασης στον καθένα που θα επιτρέπουν στους πολίτες την πρόσβαση σε δικτυακές υπηρεσίες, όπως ο ιατρικός φάκελος και τα στοιχεία περιουσίας, ενώ ο στόχος είναι σταδιακά να γίνει εργαλείο πρόσβασης και σε άλλα μητρώα και υπηρεσίες. Πιθανώς μελλοντικά να συμπεριληφθεί και ψηφιακή υπογραφή του κατόχου.

Η έκδοση της Κάρτας του Πολίτη σχεδιάζεται να γίνει σε δύο φάσεις: στην πρώτη για πολίτες άνω των 18 ετών και στη δεύτερη για πολίτες μεταξύ 12 και 18 ετών. Κατά προτεραιότητα θα εκδοθεί στους μετανάστες, για τους οποίους θα λειτουργεί και ως "κάρτα μετανάστη". Η προετοιμασία του νομικού πλαισίου και των μητρώων θα γίνει από το Υπουργείο Εσωτερικών, ενώ η κάρτα καθεαυτή θα εκδίδεται από το Υπουργείο Προστασίας του Πολίτη. Η χρηματοδότηση του έργου θα γίνει με κονδύλια του ΕΣΠΑ από τα Επιχειρησιακά Προγράμματα «Διοικητική Μεταρρύθμιση» και «Ψηφιακή Σύγκλιση».

Από τις 22 Νοεμβρίου 2010 και μέχρι τις 12 Δεκεμβρίου 2010 η ελληνική κυβέρνηση έχει θέσει το θέμα σε δημόσια διαβούλευση.

Παραπομπές
----------

1. ↑  «Σε δημόσια διαβούλευση η Κάρτα του Πολίτη». Αρχειοθετήθηκε από το πρωτότυπο στις 2010-11-25.. Ανακτήθηκε στις 23 Νοεμβρίου 2010.

Πηγές
-----

* «Ερχεται η «Κάρτα του Πολίτη»». *Έθνος*. 2010-03-24. Αρχειοθετήθηκε από το πρωτότυπο στις 2010-09-18.. Ανακτήθηκε στις 2010-09-12.
* ««Κάρτα του πολίτη» από το 2011 για όλες τις συναλλαγές». *Ημερησία*. 2010-04-22. .
Ο **Πολύβιος Μητσόπουλος** του Χρήστου (1917 - 1975) ήταν Έλληνας δικηγόρος και πολιτικός. Υπηρέτησε ως νομάρχης σε διάφορους νομούς.

Βιογραφικά στοιχεία
-------------------

Γεννήθηκε το 1917 και σπούδασε νομικά. Ήταν δικηγόρος παρ' Αρείω Πάγω. Το 1939 δημοσίευσε το έργο "Η νομική και εκκλησιαστική μορφή του γάμου : συμβολή εις την μελέτην του θεσμού του γάμου".
Δημοσίευσε επίσης άρθρα σε περιοδικά, όπως η Νέα Εστία

Το 1949 διορίστηκε Νομάρχης Ηλείας, στη συνέχεια Νομάρχης Τρικάλων και έως το 1954 ήταν Νομάρχης Λασιθίου. Ως νομάρχης στα Τρίκαλα εγκαινίασε τους αγώνες στίβου "Κιτριλάκεια" στο Εθνικό Στάδιο "Διαγόρας" των Τρικάλων. Υπηρέτησε επίσης ως Γενικός Διοικητής Θράκης.

Στις βουλευτικές εκλογές του 1961 πολιτεύτηκε στην Αθήνα με την Ένωση Κέντρου.

Πέθανε σε ηλικία 58 ετών στην Αθήνα και κηδεύτηκε στις 3 Φεβρουαρίου 1975 από τον ιερό ναό του Πρώτου Νεκροταφείου.
Με τη σύζυγό του, Πιπίτσα, είχαν παιδιά.

Παραπομπές
----------

1. ↑  Τεκμήριο στη Βιβλιοθήκη-Κέντρο Πληροφόρησης του ΑΠΘ, ανάκτηση 19-1-2018.
2. ↑  Άρθρο[*νεκρός σύνδεσμος*] "Τα Ελγίνεια Μάρμαρα", Νέα Εστία, τχ. 302, σελ. 1008)
3. ↑  Το Στάδιο πριν από 64 χρόνια Αρχειοθετήθηκε 2019-05-22 στο Wayback Machine. Φωτό του Μητσόπουλου ανάμεσα σε άλλα άτομα, trikkipress.gr, 25-4-2014, ανάκτηση 19-1-2018.
4. ↑  Ελευθερία, φύλλο 10-10-1961, σελ. 7[*νεκρός σύνδεσμος*]
5. ↑  Τα Νέα, Κοινωνικά, 3-2-1975, σελ. 12.
Η **ΦΚ ΡΦΣ** (*FK RFS)* είναι Λετονικός ποδοσφαιρικός σύλλογος που εδρεύει στη Ρίγα και συμμετέχει στο Πρωτάθλημα Λετονίας. Βασίζεται στις ακαδημίες του Σχολείου Ποδοσφαίρου Ρίγας (RFS), που ιδρύθηκε το 1962.

Ιστορία
-------

Ο σύλλογος προβιβάστηκε στη *Virsliga* το 2016, παίρνοντας τη θέση της Σκόντο ΦΚ, η οποία δεν έλαβε άδεια. To 2018, Η ΡΦΣ έλαβε συμμετοχή στα προκριματικά του ΟΥΕΦΑ Γιουρόπα Λιγκ για πρώτη φορά στην ιστορία της. Το 2019, κέρδισαν το πρώτο τους τρόπαιο, το κύπελλο Λετονίας. Ο σύλλογος έπρεπε να περιμένει μέχρι την περίοδο 2021-22 για την πρώτη του ευρωπαϊκή νίκη, η οποία ήρθε ενάντια της Κλάκσβικ με συνολικό σκορ 5-6. Επικράτησαν επίσης ενάντια στην Πούσκας Ακαντέμια όπου έπειτα ηττήθηκαν από την Γάνδη.

Παραπομπές
----------

1. ↑  «FK Rīgas Futbola Skola». *Soccerway*. Perform. Ανακτήθηκε στις 24 Ιουνίου 2018.
2. ↑  Karel Stokkermans (14 Απριλίου 2016). «Pirma Liga». *Latvia 2015*. RSSSF. Ανακτήθηκε στις 24 Ιουνίου 2018.
3. ↑
4. ↑

Εξωτερικοί σύνδεσμοι
--------------------

* (Λεττονικά) Επίσημος ιστότοπος Αρχειοθετήθηκε 2019-04-01 στο Wayback Machine.
* Προφίλ συλλόγου στο Transfermarkt.com
Το στάδιο Ουραρτού  (αρμενικά: Ուրարտու Մարզադաշտ) είναι ένα γήπεδο ποδοσφαίρου στην περιοχή Μαλάτια-Σεβάστια του νότιου Ερεβάν της Αρμενίας. Το στάδιο έχει χωρητικότητα 4.860 θέσεων (όλοι καθήμενοι) και αποτελεί την επίσημη έδρα της Ουραρτού, η οποία αγωνίζεται στην Αρμενική Πρέμιερ Λιγκ. Ήταν γνωστό ως Στάδιο Μπανάντς μέχρι την 1η Αυγούστου 2019, οπότε και μετονομάστηκε επίσημα σε Στάδιο Ουραρτού. 

Το Στάδιο Ουραρτού βρίσκεται εντός του αθλητικού συγκροτήματος του προπονητικού κέντρου Ουραρτού. Η κατασκευή του σταδίου ξεκίνησε το 2006 με τη βοήθεια του Προγράμματος Στόχων της ΦΙΦΑ. Άνοιξε επίσημα τις πύλες του το 2008, με αρχική χωρητικότητα 3.600 θέσεων.

Περαιτέρω βελτιωτικές εργασίες υλοποιήθηκαν αργότερα το 2011, όταν ο αγωνιστικός χώρος εκσυγχρονίστηκε και η χωρητικότητα του σταδίου αυξήθηκε σε 4.860 θέσεις (με 2.760 θέσεις στη βόρεια κερκίδα, 1.500 στη νότια κερκίδα και 600 στη δυτική κερκίδα). Το περιβάλλον προπονητικό κέντρο του συλλόγου αποτελείται από τρία κανονικού μεγέθους γήπεδα προπόνησης καθώς και τέσσερα ανοιχτά γήπεδα μίνι ποδοσφαίρου και ένα κλειστό γήπεδο μίνι ποδοσφαίρου. Το στάδιο ανακαινίστηκε πλήρως το 1ο τρίμηνο του 2019, όταν και τοποθετήθηκαν προβολείς ενώ και οι άλλες εγκαταστάσεις αναβαθμίστηκαν πριν από το Ευρωπαϊκό Πρωτάθλημα K-19 του 2019.

Το στάδιο φιλοξένησε 3 αγώνες του 7ου ομίλου κατά τη διάρκεια των προκριματικών του Ευρωπαϊκού Πρωταθλήματος ΟΥΕΦΑ Κ-19, το 2017.

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. ↑
3. ↑  Banants Stadium Αρχειοθετήθηκε 2013-10-24 στο Wayback Machine.

Εξωτερικοί σύνδεσμοι
--------------------

* Πολυμέσα σχετικά με το θέμα  Banants Stadium στο Wikimedia Commons

  

Συντεταγμένες: 40°10′17″N 44°27′00″E﻿ / ﻿40.171426°N 44.449938°E﻿ / 40.171426; 44.449938
Ο **Άτυς** ήταν γιος του βασιλέα της Λυδίας, Κροίσου. Απέκτησε γιο που ονομάστηκε Πυθίος.

Σύμφωνα με το πρώτο βιβλίο των Ιστοριών του Ηροδότου, ο Κροίσος είχε ένα όνειρο, στο οποίο ο Άτυς σκοτωνόταν από δόρυ. Ως αποτέλεσμα, ο Κροίσος πάντρεψε αμέσως τον γιο του και τον έστειλε μακριά από το πεδίο του πολέμου. Εκείνη την εποχή, ένας γιγάντιος αγριόχοιρος τρομοκρατούσε τους Μυσούς, οι οποίοι ζήτησαν από τον Κροίσο να στείλει μια ομάδα αρίστων ανδρών με αρχηγό τον Άτυ. Ο Κροίσος αρχικά αρνήθηκε, αλλά ο Άτυς δήλωσε πως μπορούσε να κυνηγήσει αγριόχοιρους, καθώς οι τελευταίοι δεν κυκλοφορούσαν με σιδηρά όπλα. Ο Κροίσος έδωσε τη συγκατάθεση του, αλλά έστειλε τον Άδρηστο ως σωματοφύλακα του Άτυος. Κατά τη διάρκεια του κυνηγιού, ωστόσο, ο Άδρηστος σκότωσε κατά λάθος τον Άτυ καθώς έριχνε το δόρυ του κατά του ζώου. Μετά απ' αυτό, ο Άδρηστος αυτοκτόνησε πάνω στον τάφο του Άτυος.

Παραπομπές
----------

1. ↑  Ανακτήθηκε στις 26  Νοεμβρίου 2018.
2. ↑  Ανακτήθηκε στις 27  Νοεμβρίου 2018.
3. ↑  Ηρόδοτος, *Ιστορίαι*, Πολύμνια 27.
Ο **Λούτον Σέλτον** (*Luton Shelton*, 6 Ιουνίου 1974 – 22 Ιανουαρίου 2021), ήταν Τζαμαϊκανός πρώην ποδοσφαιριστής που αγωνιζόταν ως επιθετικός. Είναι κάτοχος του ρεκόρ διεθνών τερμάτων της εθνικής ομάδας της χώρας του με 35.

Καριέρα
-------

Το ταλέντο του αναδείχθηκε γρήγορα και έγινε διεθνής με την εθνική ομάδα της Τζαμάικα κάτω των 17 ετών. 
Τράβηξε το ενδιαφέρον των ευρωπαϊκών συλλόγων και τον Απρίλιο του 2006 υπέγραψε στον σουηδικό σύλλογο Χέλσινγκμποργκς ΙΦ. Στην πρώτη του σεζόν σημείωσε 9 γκολ σε 19 αγώνες που έπαιξε στο σουηδικό πρωτάθλημα λόγω των επαναλαμβανόμενων τραυματισμών. Σκόραρε 17 γκολ σε 28 παιχνίδια σε όλες τις διοργανώσεις για την ομάδα, με 5 γκολ σε 4 παιχνίδια για το Κύπελλο Σουηδίας κατά την κατάκτηση του τίτλου το 2006.
Τον Ιανουάριο του 2007 υπέγραψε με την αγγλική Σέφιλντ Γιουνάιτεντ, όπου η πορεία του δεν σφραγίστηκε με την καταξίωση. Ακολούθησε επάνοδος στις ομάδες της Σκανδιναβίας, την Τουρκία και τη Ρωσία με τελική κατάληξη το τέλος της καριέρας του στα 33 του χρόνια στην πατρίδα του.

Ο Σέλτον κλήθηκε σχεδόν σε κάθε ηλικιακή ομάδα της Εθνικής Τζαμάικα. Με την εθνική ανδρών αγωνίστηκε συνολικά 75 φορές. Τον Ιούνιο
του 2008 σκόραρε 5 γκολ στα προκριματικά του Παγκοσμίου Κυπέλλου του 2010 με αντίπαλο τις  Μπαχάμες. Με την εθνική ομάδα κατέκτησε τρία Κύπελλα της Καραϊβικής. Απεβίωσε το 2021 από αμυοτροφική πλευρική σκλήρυνση.

Τίτλοι και διακρίσεις
---------------------

**Χάρμπορ Βιου**

* Πρωτάθλημα συλλόγων CFU : 2004

**Χέλσινγκμποργκ**

* Σουηδικό Κύπελλο : 2006

**Βαλιαρεγκα**

* Κύπελλο Νορβηγίας : 2008

**Τζαμάικα**

* Κύπελλο Καραϊβικής (3): 2005, 2008, 2010

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. 1 2  «Luton Shelton - Goals in International Matches». Ανακτήθηκε στις 1 Ιανουαρίου 2022.
2. ↑  «Shelton, Luton». Ανακτήθηκε στις 1 Ιανουαρίου 2022.
3. ↑  «CFU Championship». Ανακτήθηκε στις 1 Ιανουαρίου 2022.
4. ↑  «Jamaican all-time scorer, Ex-Blades striker Luton Shelton dies at 35». Ανακτήθηκε στις 1 Ιανουαρίου 2022.
Ο **Ηλίας-Ιερώνυμος Πολλάτος** είναι Έλληνας πεζογράφος.

Βιογραφικά στοιχεία
-------------------

Ο Ιερώνυμος Πολλάτος γεννήθηκε το 1949 στα Φαρακλάτα Κεφαλονιάς. Λόγω του μετεμφυλιακού κλίματος και των διώξεων, η οικογένειά του μετεγκαταστάθηκε στα Καμίνια του Πειραιά όπου και τελείωσε το Εσπερινό Οικονομικό Γυμνάσιο Πειραιά. Στη συνέχεια σπούδασε δημοσιογραφία και γραφικές τέχνες. Σήμερα ζει στην Πεύκη.

Το έργο του
-----------

"Αντίδωρο ή Άθωνος περιδιάβασις", εκδόσεις Καστανιώτης, 2004 [οδοιπορικό].

"Συνεχόμενοι λυγμοί", εκδόσεις Το Ροδακιό, 2007 [συλλογή διηγημάτων].

"Ο σκοτεινός κύριος του Βέρτεκοπ", εκδόσεις Το Ροδακιό, 2009 [μυθιστόρημα].

"Τα Καμίνια εντός, 14+1 διηγήματα" εκδόσεις Ι.Μ.Τ.Ι.Ι.Ε. 2013 [συλλογή διηγημάτων].

### Θεατρικές παραστάσεις

Το 2006 διήγημα από το βιβλίο Συνεχόμενοι Λυγμοί ανέβηκε στην Πειραματική Σκηνή του Εθνικού Θεάτρου («Τρία νεοελληνικά έργα σε πρώτη παρουσίαση. Versus. Τραστ. Συνεχόμενοι λυγμοί.»).

Το 2010 ο Ιερώνυμος Πολλάτος έκανε τη διακειμενική σύνθεση και επεξεργασία του θεατρικού έργου «Βλαντίμιρ Μαγιακόφσκι: Ιδού εγώ» (θέατρο «Επί Κολωνώ- Σκηνή "Βlack Βox"», σκηνοθεσία Τ. Τζαμαργιά).

Το 2018 συνέγραψε το θεατρικό έργο «Hotel Marina» (Από Μηχανής Θέατρο, σκηνοθεσία Χρήστου Σουγάρη).

### Έγραψαν για το έργο του

"Υπάρχει σήμερα στην Ελλάδα χώρος για ένα εθνικό μυθιστόρημα; "Βαγγέλης Ραπτόπουλος, Ελευθεροτυπία.

"Τύχες σολωμικού χειρογράφου", Μάρη Θεοδοσοπούλου, Ελευθεροτυπία.

"Βιογραφήσεις και μυθοποιήσεις του Δ. Σολωμού", Κατερίνα Τικτοπούλου, Θέματα Νεοελληνικής Λογοτεχνίας του Εικοστού Αιώνα, Τιμητικός Τόμος για την Έρη Σταυροπούλου, εκδόσεις GUTENBERG Αρχειοθετήθηκε 2021-05-21 στο Wayback Machine..

"Μοναχικοί και ανυπεράσπιστοι", Μάρη Θεοδοσοπούλου, EX LIBRIS.

"Άγιον Όρος, η άσβεστη φλόγα", επιλογή-επιμέλεια Θανάσης Θ.Νιάρχος, εκδόσεις Καστανιώτης.

Παραπομπές
----------


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **ΕΒΕ**: 199498
* **BiblioNet**: **53614**

 |

 |
Το **Μπατκέν**(που ονομάζεται επίσης **Μπατκέντ**) είναι μια μικρή επαρχιακή πόλη, με πληθυσμό 15,805 (2021), στο νοτιοδυτικό Κιργιστάν, στο νότιο τμήμα της κοιλάδας Φεργκάνα. Είναι η πρωτεύουσα της περιφέρειας Μπατκέν. Βρίσκεται περίπου 240 χλμ δυτικά της πόλης Ος σε κοντινή απόσταση από τα σύνορα με το Τατζικιστάν. Σύμφωνα με υπολογισμούς, 10.155 κάτοικοι ζούσαν στην πόλη το 2019. Κατά τη διάρκεια των συγκρούσεων μεταξύ Κιργιστάν-Τατζικιστάν του 2022, η πόλη υπέστη βομβαρδισμούς οι οποίοι προκάλεσαν σοβαρές ζημιές.

Ιστορία
-------

Το όνομα Μπατκέντ κατάγεται από την ιρανική γλώσσα της Σογδιανής και σημαίνει *η πόλη του άνεμου*. Ο σημερινός οικισμός του Μπατκέν ιδρύθηκε τον Απρίλιο του 1934 ως το κέντρο του νεοσύστατου Ραγιόν Μπατκέν εντός της Σοβιετικής Σοσιαλιστικής Δημοκρατίας της Κιργιζίας. 
Το Μπατκέν έγινε η πρωτεύουσα της νεαρότερης περιφέρειας του Κιργιστάν, που αποσπάστηκε από τρεις δυτικές επαρχίες της περιφέρειας Ος, λόγω ισλαμιστικών δραστηριοτήτων στο γειτονικό Ουζμπεκιστάν και Τατζικιστάν, και αποτέλεσε απτή απόδειξη του έντονου ενδιαφέροντος της Κεντρικής Κυβέρνησης του Κιργιστάν για αυτή την απομονωμένη και ορεινή περιοχή της χώρας. Το έτος 2000 , ο οικισμός του Μπατκέν έλαβε επίσημα το καθεστώς της πόλης και ο Sultanov Mamasydyk Mamadievich διορίστηκε ως πρώτος δήμαρχος της πόλης. Το 2001, τρία προαστιακά χωριά προστέθηκαν στο διοικητικό οργανισμό της πόλης του Μπατκέν. Σήμερα η πόλη χωρίζεται πλέον σε έξι διοικητικούς τομείς: την περιφέρεια του αεροδρομίου και αυτούς των Bazar-Bashi, Boulak-Bashi, Keletchek, Kyzyl-Don και Kyzyl-Jon.

Παράλληλα, λίγο μετά την ανεξαρτησία της χώρας, ιδρύθηκε στην πόλη το μικρό Κρατικό Πανεπιστήμιο του Μπατκέν.

Συγκοινωνίες
------------

Το **Διεθνές Αεροδρόμιο Μπατκέν** (κιργιζικά: Баткен эл аралык аэропорту) ξεκίνησε τη λειτουργία του το 1958 ως απλός αεροδιάδρομος προσγείωσης. Ο σημερινός διάδρομος και ο τερματικός σταθμός κατασκευάστηκαν το 1984. Είναι αεροδρόμιο κατηγορίας 3C. Ο διάδρομος έχει όριο βάρους 22 τόνων και διαθέτει εγκαταστάσεις προσγείωσης που λειτουργούν μόνο κατά τη διάρκεια της ημέρας.
Το αεροδρόμιο Μπατκέν έλαβε διεθνές καθεστώς στις 19 Απριλίου 2014. Υπάρχει σχεδιασμός για να εγκατασταθεί σταθμός τελωνειακού ελέγχου και ο σημερινός διάδρομος να επεκταθεί κατά 400 μέτρα. Σήμερα διεξάγονται από δω μόνο περιστασιακές πτήσεις προς Μπισκέκ , Ος, Τζαλάλ-Αμπάντ και την κωμόπολη Ραζάκοβ, η οποία βρίσκεται στο δυτικότερο άκρο της Περιφέρειας Μπατκέν.

Αθλητισμός
----------

Ο ποδοσφαιρικός σύλλογος **Νουρ-Μπατκέν ΦΚ** εκπροσωπεί την πόλη και αγωνίζεται αυτή τη στιγμή στην όμιλο της Ζώνη Β, της δεύτερης κατηγορίας ποδοσφαίρου του Κιργιστάν. Έδρα της ομάδας είναι το Centralny Stadion.

Παραπομπές
----------

1. ↑  *GEOnet Names Server*. 11  Ιουνίου 2018. -2331328.
2. ↑   |titel=Population of Cities in Kyrgyzstan (2019)]
3. ↑
4. ↑
5. ↑  «Баткен аэропортуна эл аралык макам берилди». Azattyk.org. 20 Απριλίου 2014. Ανακτήθηκε στις 23 Απριλίου 2014.
6. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Batken στο Wikimedia Commons
Ο **Σαμ Κέντρικς** (γεν. 7 Σεπτεμβρίου 1992: Οξφόρδη, Μισισίπι) είναι Αμερικανός αθλητής του στίβου, που εξειδικεύεται στο άλμα επί κοντώ ανδρών.

Καριέρα
-------

### 2015

Ο Κέντρικς έκανε ατομικό ρεκόρ 5.86 μ στη σεζόν του κλειστού στίβου. Τερμάτισε 9ος στον τελικό του άλματος επί κοντώ στο Παγκόσμιο Πρωτάθλημα Στίβου 2015, με άλμα στα 5.65 μ.

### 2016

Κέρδισε το ασημένιο μετάλλιο στο Παγκόσμιο Πρωτάθλημα Κλειστού Στίβου 2016 στο Πόρτλαντ με άλμα στα 5.80 μέτρα, πίσω από τον Ρενό Λαβιλενί. Έκανε ατομικό ρεκόρ 5.91 μέτρων στο Πεκίνο, και στους Ολυμπιακούς Αγώνες 2016 κατέκτησε την τρίτη θέση με άλμα στα 5.85 μέτρα. Στη μέση μιας προσπάθειάς του στον αγώνα, σταμάτησε, μόλις ακούγοντας τον εθνικό ύμνο των ΗΠΑ.

### 2017

Στις 24 Ιουνίου 2017, έγινε ο 22ος αθλητής στην ιστορία του επί κοντώ που μπήκε στη ζώνη των 6 μέτρων, πηδώντας ακριβώς 6.00 μέτρα. Κέρδισε και το χρυσό μετάλλιο στο Παγκόσμιο Πρωτάθλημα Στίβου 2017, με άλμα 5.95 μέτρων. Κέρδισε και το IAAF Diamond League 2017.

### 2018

Όπως και πριν δύο χρόνια, κατέκτησε το ασημένιο μετάλλιο στο Παγκόσμιο Πρωτάθλημα Κλειστού Στίβου 2018 με άλμα στα 5.85 μέτρα, πάλι πίσω από τον Ρενό Λαβιλενί.

### 2019

Στο Πρωτάθλημα Στίβου Ηνωμένων Πολιτειών 2019, με 6.06 κατέρριψε το ρεκόρ ΗΠΑ που είχε από το 2018 ο Άρμαντ Ντουπλάντις με 6.05 μέτρα. Αργότερα την ίδια χρονιά κέρδισε το χρυσό μετάλλιο στο Παγκόσμιο Πρωτάθλημα Στίβου 2019.

### 2020

Ανήμερα του αγώνα στον οποίον ο Άρμαντ Ντουπλάντις έκανε παγκόσμιο ρεκόρ, καθώς και ρεκόρ ΗΠΑ, ο Κέντρικς καθάρισε τον πήχη στα 6.01, καταρρίπτοντας το ρεκόρ Βορείου Αμερικής κλειστού στίβου.

Ατομικά ρεκόρ
-------------

**Άλμα επί κοντώ**:

* 6.01 μ, κλειστός (2020)
* 6.06 μ, ανοιχτός (2019)

Παραπομπές
----------

1. 1 2  Ο Σαμ Κέντρικς στην World Athletics
2. ↑  Επίσημος ιστότοπος
3. ↑  «Sam Kendricks wins 3rd place in Men's Pole Vault».
4. ↑  Stump, Scott. «US pole vaulter Sam Kendricks stops mid-stride to stand at attention for national anthem». *Today News*. NBC.
5. ↑  Ο Αρμάντ Ντουπλάντις συμμετέχει με τη Σουηδία, αλλά έχει διπλή υπηκοότητα: σουηδική και αμερικανική. Τα ρεκόρ του καταγράφονται και στη λίστα των Ηνωμένων Πολιτειών, αλλά όχι της Βόρειας Αμερικής.
6. ↑  «Sam Kendricks Becomes Second to Ever Repeat as World Pole Vault Champion». *Ole Miss Athletics* (στα Αγγλικά). Ανακτήθηκε στις 9 Φεβρουαρίου 2020.
Ο **Τζον Πίτερ Ρίλι** (γεννήθηκε στις 4 Νοεμβρίου 1971) είναι Αυστραλός προπονητής καλαθοσφαιριστής και πρώην επαγγελματίας παίχτης που είναι βοηθός προπονητή της ομάδας καλαθοσφαίρισης του UC Σάντα Μπάρμπαρα Γκάουκος και της εθνικής ομάδας καλαθοσφαίρισης της Αυστραλίας .

Ενεργός δράση
-------------

Ο Ρίλι πέρασε το μεγαλύτερο μέρος της σταδιοδρομίας του στο National Basketball League (NBL). Στην πρώτη του χρονιά στο NBL, ο Ρίλι κέρδισε το βραβείο Πρωτάρη της Χρονιάς παίζοντας για τους Μπρίσμπεϊν Μπούλετς. Ήταν γνωστός για την ευστοχία του σε μεγάλη απόσταση. Έχει επίσης παίξει στο Πανεπιστήμιο του Γκονζάγκα  στις Ηνωμένες Πολιτείες και στην ΑΕΚ. Στις 18 Φεβρουαρίου 2009, ο Ρίλι πέτυχε δέκα τρίποντα στη νίκη των Κροκς με 103–96 επί των Περθ Ουάιλντκατς στον προημιτελικό αποκλεισμού. Ο Ρίλι κατέληξε με 34 πόντους και τρία ριμπάουντ. Κατέχει και το υψηλό στους πόντους που σημείωσε Αυστραλός, με 45 πόντους.  Ο Ρίλι έπαιξε σε 481 παιχνίδια στο NBL και είχε μέσο όρο 16,3 πόντους, 3,7 ασίστ και 5,8 ριμπάουντ ανά αγώνα.

Προπονητική σταδιοδρομία
------------------------

Ο Ρίλι ήταν βοηθός προπονητή στο Πολιτειακό Πανεπιστήμιο του Μπόισι στο Μπόισι, στο Άινταχο, από το 2011 έως το 2017. 

Στις 16 Μαΐου 2017, ανακοινώθηκε ότι ο Ρίλι προσλήφθηκε ως βοηθός προπονητή για την ομάδα καλαθοσφαίρισης του UC Σάντα Μπάρμπαρα Γκάουκος. 

Στις 13 Ιουλίου 2021, ο Ρίλι αντικατέστησε τον Ντέιβιντ Πάτρικ ως βοηθός προπονητή για την εθνική ομάδα καλαθοσφαίρισης της Αυστραλίας που αγωνίστηκε στους Ολυμπιακούς Αγώνες του Τόκιο.

Παραπομπές
----------

1. ↑  Two Former UCSB Basketballers Raise Their Profiles
2. ↑  Zags have been kings of WCC, but Gaels are closing the gap
3. ↑  Hot-handed Rillie snuffs late Wildcats charge
4. ↑  «John Rillie». *Aussie Hoopla*. Ανακτήθηκε στις 30 Αυγούστου 2021.
5. ↑  FIBA U19 World Championship Preview: Australia
6. ↑  «Former Boise State Assistant Coach John Rillie Joins UCSB Basketball Staff». *Gohighlanders.com* (στα Αγγλικά). Αρχειοθετήθηκε από το πρωτότυπο στις 6 Δεκεμβρίου 2018. Ανακτήθηκε στις 23 Νοεμβρίου 2017.
7. ↑  TOKYO 2020: Meet our amazing local Olympians
8. ↑  UC Olympians on a quest for gold at the Tokyo Summer Games

Εξωτερικοί σύνδεσμοι
--------------------

* Προφίλ προπονητή: Τζον Ρίλι Αρχειοθετήθηκε 2022-07-10 στο Wayback Machine.
Ο **Νίγελ Κάρλος Αμιλφιτάνο Έιμος** (*Nijel Carlos Amilfitano Amos*) (15 Μαρτίου 1994) είναι αθλητής δρόμων μεσαίων αποστάσεων από τη Μποτσουάνα, με ειδικότητα στα 800 μέτρα. Κέρδισε το αργυρό μετάλλιο στους Θερινούς Ολυμπιακούς Αγώνες του 2012, το οποίο ήταν το πρώτο ολυμπιακό μετάλλιο της Μποτσουάνα.

Καριέρα
-------

Είναι ο αργυρός Ολυμπιονίκης του 2012 στα 800 μέτρα, κάνοντας παγκόσμιο ρεκόρ στους εφήβους, με χρόνο 1:41.73.

Έχει κερδίσει και τους Κοινοπολιτειακούς Αγώνες 2014 στα 800 μ.

Έχει 5 συνολικά μετάλλια σε Αφρικανικούς Αγώνες και Αφρικανικά Πρωταθλήματα στίβου στα 800 μέτρα και 4 x 400 μέτρα σκυταλοδρομία.

Τον Ιούλιο του 2022, ο Nijel Amos τέθηκε προσωρινά σε αναστολή λόγω ντόπινγκ, λίγες μέρες πριν από την έναρξη του Παγκοσμίου Πρωταθλήματος στο Eugene των Ηνωμένων Πολιτειών. Ο Nijel Amos βρέθηκε θετικός σε μεταβολικό ρυθμιστή..

Παραπομπές
----------

1. ↑  *World Athletics Database*. 256997.
2. 1 2 3  *World Athletics Database*. Ανακτήθηκε στις 23  Ιανουαρίου 2023.
3. ↑  «Olympedia» (Αγγλικά) 2006.
4. ↑  (Αγγλικά) *All-Athletics.com*. 422977. Ανακτήθηκε στις 6  Απριλίου 2022.
5. ↑  «AMOS WRITES HIS-STORY...BREAKS BOTSWANA'S OLYMPIC DUCK». Sunday Standard. 13 August 2012. . [*νεκρός σύνδεσμος*]

Εξωτερικοί σύνδεσμοι
--------------------

* Νίγελ Έιμος στην World Athletics
* Επίσημος ιστότοπος Αρχειοθετήθηκε 2019-05-03 στο Wayback Machine.
Η **Αλμάζ Αγιάνα Έμπα** (αμχαρ. አልማዝ አያና ኤባ, *Almaz Ayana Eba*, γεννήθηκε στις 21 Νοεμβρίου 1991) είναι Αιθιοπίδα δρομέας μεγάλων αποστάσεων, που συμμετέχει στα αγωνίσματα των 5.000 και 10.000 μέτρων. Κέρδισε το χρυσό μετάλλιο στους Ολυμπιακούς Αγώνες του 2016 στο Ρίο ντε Τζανέιρο, στα 10.000 μέτρα, καταρρίπτοντας ταυτοχρόνως το παγκόσμιο ρεκόρ στο αγώνισμα, που «άντεχε» από το 1993, ενώ κέρδισε το χάλκινο μετάλλιο στα 5.000 μέτρα. 

Εντυπωσιακή ήταν επίσης η νίκη της στο Παγκόσμιο Πρωτάθλημα Στίβου 2017 στο Λονδίνο, καθώς τερμάτισε 46 δευτερόλεπτα μπροστά από τη δεύτερη αθλήτρια (Τιρουνές Ντιμπάμπα). Επίσης, στην ίδια διοργάνωση κέρδισε το αργυρό μετάλλιο στα 5.000 μέτρα. Το 2019, κέρδισε τον αγώνα των 5 χιλιομέτρων στο Diamond League των Βρυξελλών.

Η Αγιάνα γεννήθηκε στο διαμέρισμα Ουένμπερα, στη Ζώνη Μετεκέλ της Αιθιοπίας. Το όνομά της στη μητρική της αμχαρική γλώσσα σημαίνει «διαμάντι». Η Αγιάνα είναι πιστή Χριστιανή.

Παραπομπές
----------

1. ↑  «Women's 10,000: Almaz Ayana Wins in a World Record». 12 Αυγούστου 2016.
2. ↑  «AIPS Media».

Εξωτερικοί σύνδεσμοι
--------------------

* World Athletics : Almaz AYANA
Η **Μαρία του Αννοβέρου** (*Marie von Hannover*, 2 Δεκεμβρίου 1849 - 4 Ιουνίου 1904) ήταν η μικρότερη κόρη του Γεωργίου Ε΄ του Αννοβέρου και της Μαρίας της Σαξονίας-Άλτενμπουργκ, καθώς και δισέγγονη του Γεωργίου Γ΄ του Ηνωμένου Βασιλείου.

Βιογραφία
---------

Η *Μαρία Ερνεστίνη Ιωσηφίνα Αδολφίνη Ερριέττα Θηρεσία Ελισάβετ Αλεξανδρινή* γεννήθηκε στην πόλη του Αννοβέρου στις 2 Δεκεμβρίου 1849. Το 1866 ο πατέρας της Μαρίας καθαιρέθηκε από βασιλιάς του Αννοβέρου και, τον Ιούλιο του 1867, η Μαρία με την οικογένειά της εγκαταστάθηκε στην Αυστρία.

Η Μαρία επισκέφθηκε την Αγγλία με την οικογένειά της το Μάιο του 1876 και ξανά μετά το θάνατο του πατέρα της τον Ιούνιο του 1878. Η αδελφή της Φρειδερίκη μετακόμισε στην Αγγλία, όπου παντρεύτηκε, όμως η Μαρία παρέμεινε στο Γκμούντεν της Αυστρίας μαζί με τη μητέρα της. Μια αμερικανική εφημερίδα είχε αναφέρει ότι η Μαρία απέρριψε δύο φορές πρόταση γάμου από τον τρίτο γιο της βασίλισσας Βικτωρίας, Αρθούρο.

Πέθανε στο Γκμούντεν σε ηλικία 54 ετών στις 4 Ιουνίου 1904 και ενταφιάστηκε την επόμενη μέρα στο οικογενειακό μαυσωλείο του Κάστρου Κάμπερλαντ.

Παραπομπές
----------

1. ↑
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 1 Ιανουαρίου 2016.
4. ↑  "Queen Marie of Hanover", The Times ( 24 Ιουλίου 1867): 11
5. ↑  "Court Circular", The Times ( 22 Μαΐου 1876): 11
6. ↑  "Court Circular", The Times ( 24 Ιουνίου 1878): 9
7. ↑  "Miss Mary Baring's Marriage", The New York Times ( 30 Σεπτεμβρίου 1887): 5
8. ↑
9. ↑
Το **Gov.cy** είναι ενιαία κυβερνητική πύλη της δημόσιας διοίκησης που τέθηκε σε λειτουργία τον Ιούλιο του 2022 την οποία υλοποιεί το Υφυπουργείο Έρευνας, Καινοτομίας και Ψηφιακής Πολιτικής της Κύπρου. Οι πολίτες και επιχειρήσεις μπορούν να βρουν τις ψηφιακές υπηρεσίες που επιθυμούν εύκολα και γρήγορα σε ένα ενιαίο περιβάλλον.

Αντίστοιχη πύλη αποτελούσε και η *Η Κυβερνητική Διαδικτυακή Δίοδος Ασφαλείας "Αριάδνη"*.

Υπηρεσίες
---------

To gov.cy λειτουργεί ως κατάλογος ηλεκτρονικών υπηρεσιών. Αυτές παρουσιάζονται με βάση τα «γεγονότα ζωής» (γέννηση, ασφάλιση, αίτηση επιδόματος κ.ά.), ενώ υπάρχει και λειτουργία άμεσης αναζήτησης.

Διαλειτουργικότητα
------------------

Η ταυτοποίηση πραγματοποιείται με τους κωδικούς CY Login η μέσω κάποιου Κυπριακού χρηματοπιστωτικού ιδρύματος.

Παραπομπές
----------

1. ↑  «Ξεκίνησε τη λειτουργία του το gov.cy». *Offsite News*. 13 Ιουλίου 2022. Ανακτήθηκε στις 6 Αυγούστου 2023.
Ο **Πιοτρ Μαλακόφσκι** (*Piotr Małachowski*, γεννήθηκε 7 Ιουνίου 1983) είναι Πολωνός δισκοβόλος. Ήταν παγκόσμιος πρωταθλητής το 2015 και δύο φορές πρωταθλητής Ευρώπης (2010, 2016). Έχει κερδίσει επίσης ένα ασημένιο μετάλλιο σε Ολυμπιακούς Αγώνες και ήταν δύο φορές δεύτερος σε παγκόσμια πρωταθλήματα.

Βιογραφία
---------

Ο Πιοτρ Μαλακόφσκι γεννήθηκε στις 7 Ιουνίου 1983, στην πόλη Żuromin, στην Πολωνία.

Το 2005, στο Ευρωπαϊκό Πρωτάθλημα Στίβου κάτω των 23 ετών κέρδισε το ασημένιο μετάλλιο. Την επόμενη χρονιά ήταν πρώτος στο Ευρωπαϊκό Κύπελλο, όπως και το 2007.

Το 2010 ήταν πρωταθλητής Ευρώπης, στη Βαρκελώνη, με βολή στα 68μ. και 87 εκ. Έξι χρόνια αργότερα, στο Πανευρωπαϊκό Πρωτάθλημα Ανοιχτού Στίβου, που διεξήχθη στο Άμστερνταμ, κέρδισε και πάλι το χρυσό μετάλλιο, ρίχνοντας το δίσκο στα 67μ. και 6 εκ. Στο Πανευρωπαϊκό Πρωτάθλημα της Ζυρίχης, το 2014, ήταν τέταρτος.

Το 2015 ήταν παγκόσμιος πρωταθλητής στο Πεκίνο, με 67μ. και 40 εκ.

Στους Ολυμπιακούς Αγώνες του Πεκίνου, το 2008, ήταν αργυρός ολυμπιονίκης, με βολή στα 67μ. και 82 εκ. Δεύτερος ήταν και δύο φορές σε Παγκόσμια Πρωταθλήματα: το 2009, στο Βερολίνο, όπου έριξε 69μ. και 15 εκ. και το 2013, στη Μόσχα, όπου έριξε 68μ. και 36 εκ.

Το 2010 ήταν πρώτος στο IAAF Diamond League. 

Είναι ο κάτοχος του ρεκόρ Πολωνίας στη δισκοβολία ανδρών από το 2013, με 71μ. και 84 εκ.

Παραπομπές
----------

1. ↑  *World Athletics Database*. 180828.
2. ↑  (Αγγλικά) *Diamond League athletes database*. 14217144. Ανακτήθηκε στις 6  Απριλίου 2022.
3. ↑  Ανακτήθηκε στις 7  Ιανουαρίου 2022.
4. ↑  Ανακτήθηκε στις 8  Ιανουαρίου 2022.
5. ↑  Ανακτήθηκε στις 9  Ιανουαρίου 2022.

Εξωτερικοί σύνδεσμοι
--------------------

*
Το **Γενικό Νοσοκομείο Αθηνών «Πολυκλινική»** είναι νοσοκομείο που βρίσκεται στην Ομόνοια, στο κέντρο της Αθήνας, στο κτίριο επί της οδού Πειραιώς 3.

Ιστορία
-------

Iδρύθηκε στις 3 Μαρτίου 1903 από το Νικόλαο και τον Ανδρέα Αλιβιζάτο για την παροχή πρωτοβάθμιας φροντίδας υγείας. Αρχικά το νοσοκομείο βρίσκονταν στην οδό Σωκράτους 56, σε δύο δωμάτια, και στη συνέχεια μεταφέρθηκε το 1904 στην οδό Αθηνάς 57 σε 7 δωμάτια. Στις 6 Ιουλίου 1905 μεταφέρθηκε στο κτίριο της Πειραώς, όπου βρίσκεται και σήμερα, και λειτούργησε με 50 κλίνες και εργαστήρια, αναπτύσσοντας νέες ειδικότητες για την περίθαλψη εσωτερικών και εξωτερικών ασθενών. Το 1955 τέθηκαν σε λειτουργία το νευροχειρουργικό και το ενδοκρινολογικό τμήμα, το τμήμα ισοτότων και το βιοχημικό εργαστήριο, ενώ το 1962 δημιουργήθηκε και το καρδιοχειρουργικό κέντρο.

Το 1985 το νοσοκομείο, με το Ν. 1397/83 εντάχθηκε στο Εθνικό Σύστημα Υγείας και λειτούργησε ως Ν.Π.Δ.Δ. προσφέροντας υπηρεσίες πρωτοβάθμιας και δευτεροβάθμιας περίθαλψης. Με το Ν. 2889/2001 εντάχθηκε στο πεδίο αρμοδιότητας του Α’ Περιφερειακού Συστήματος Υγείας και Πρόνοιας Αττικής (Α’ ΠΕΣΥΠ). Στη συνέχεια με το Ν. 3329/05 εντάχθηκε στην Α’ Διοικητική Περιφέρεια Αττικής (Α’ ΔΥΠΕ) και με το Ν. 3527/07 στην 1η Υγειονομική περιφέρεια Αττικής (1η Υ.ΠΕ).

Το 2012 διασυνδέθηκε σε Ενοποιημένο Οργανισμό με το Γενικό Νοσοκομείο Αθηνών «Ο Ευαγγελισμός» και το Ειδικό Νοσοκομείο «Οφθαλμιατρείο Αθηνών», υπό ενιαία διοίκηση, με την ονομασία *«Γενικό Νοσοκομείο Αθηνών O Ευαγγελισμός − Οφθαλμιατρείο Αθηνών − Πολυκλινική»*.

Παραπομπές
----------

1. 1 2  *GRID Release 2017-05-22*. 22  Μαΐου 2017.
2. 1 2 3 4  «Πολυκλινική». *evaggelismos-hosp.gr*. Ανακτήθηκε στις 9 Αυγούστου 2023.
3. ↑  «Φ.Ε.Κ. 3515 Β'/31.12.2012». Ανακτήθηκε στις 8 Αυγούστου 2023.
4. ↑  «Καλώς ήλθατε στο Νοσοκομείο ο Ευαγγελισμός». *www.evaggelismos-hosp.gr*. Ανακτήθηκε στις 8 Αυγούστου 2023.
**Ανουάρ**, αραβομουσουλμανικό κύριο όνομα αντρικό.

Προέρχεται από την αραβική λέξη *أنور (ʼanwar)* «φωτεινότερος, λαμπρότερος», είναι δηλαδή σημασιολογικά παρεμφερές με τα ονόματα Αγλαΐα, Ηλέκτρα, Κλάρα, Ρωξάνη, Σβετλάνα, Φωτεινός/Φωτεινή κτλ. Στα τουρκικά και τα αλβανικά απαντά με τον τύπο *Enver*, Εμβέρ, στα γαλλικά *Anouar* και στα αγγλικά *Anwar*.

Ετυμολογικά σχετίζεται με τα αραβικά ονόματα *Μουνίρ* (ή *Μονίρ*) και *Νουρ*, το οποίο σε σύνθεση δίνει το όνομα *Νουρεντίν* (ή Νουρεδδίν) «το φως της θρησκείας», τουρκικά *Νουρεντίν* ή *Νουρετίν*, και το εβραϊκό αντρικό όνομα *Μέιρ* (*מאיר*) «φως» (το πατρωνυμικό της Γκόλντα Μέιρ), το οποίο με επίδραση της προφοράς του ονόματος από τους Ασκενάζι εβραίους λατινογραφείται στα γερμανικά και τα αγγλικά *Mayer*, *Meyer* και *Myer*.

Πρόσωπα με το όνομα Ανουάρ
--------------------------

* Ανουάρ Σαντάτ (1918–1981), πρόεδρος της Αιγύπτου, ο πρώτος Άραβας ηγέτης, που υπέγραψε ειρήνη με το Ισραήλ
* Ανουάρ Μπραχίμ (1957), Τυνήσιος δεξιοτέχνης στο ούτι και συνθέτης
* Ανουάρ Μπενμαλέκ (Κασαμπλάνκα, 1956), Αλγερινός λογοτέχνης

Τέμενος του Ανουάρ
------------------

Στην Αντίς Αμπέμπα της Αιθιοπίας, το μεγάλο Ανουάρ τζαμί (ታላቁ የአንዋር መስጊድ), θρησκευτικό κέντρο των μουσουλμάνων της αιθιοπικής πρωτεύουσας, στην περιοχή Αντίς Κετέμα (Addis Ketema).

Σημειώσεις
----------

1. ↑  «Anouar», προφορά του ονόματος στο *Forvo*
2. ↑  Teresa Norman, *A World of Baby Names*, The Berkley Publishing Group, 2003, σ. 372
3. ↑  «Anwar», *Behind the Name*
4. ↑  «Anwar» Αρχειοθετήθηκε 2015-07-02 στο Wayback Machine. *Babynames* Αρχειοθετήθηκε 2015-02-23 στο Wayback Machine.
5. ↑  William L Cleveland, *e-Study Guide for: History of the Modern Middle East*[*νεκρός σύνδεσμος*], 4η έκδοση, 2014
6. ↑  «Mounir» Αρχειοθετήθηκε 2016-03-04 στο Wayback Machine. *Babynames* Αρχειοθετήθηκε 2015-02-23 στο Wayback Machine.
7. ↑  Teresa Norman, *ό.π.*, σσ. 377, 385
8. ↑  «Nour» Αρχειοθετήθηκε 2017-09-17 στο Wayback Machine. *Babynames* Αρχειοθετήθηκε 2015-02-23 στο Wayback Machine.
Εφαπτομενική ή *φαρδύβενη τομή* σε ξύλο καστανιάς.
Ακτινική ή *ισόβενη τομή* σε ξύλο πεύκου.
Η **σχεδίαση ξύλου** ή *"νερά"* (αγγλ. *wood grain*) είναι η ιδιαίτερη εξωτερική εμφάνιση που έχει το ξύλο ανάλογα με την κατεύθυνση των ινών του και τα *«σχέδια»* που παρουσιάζει. Οι ίνες του ξύλου ανάλογα με την κοπή μπορεί να μοιάζουν σαν παράλληλες, παραβολοειδείς, στρεβλές, λοξές ή κυματοειδείς γραμμές.

Χαρακτηριστικά
--------------

Η κατανομή των χαρακτηριστικών του ξύλου, λ.χ. ακτίνες, δακτύλιοι κ.ά. στην ακτινική και την εφαπτομενική τομή του ονομάζεται *νερά* του ξύλου. Η εμφάνιση των ακτινικών τομών λέγεται «ισόβενα νερά» και ομοιάζει με παράλληλες γραμμές. Πολλές φορές επιδιώκεται η δημιουργία τέτοιων τομών κατά την παραγωγή λεπτών φύλλων ξύλου.

Επιπλέον, υπάρχει και η σχεδίαση στην εφαπτομενική τομή - που ομοιάζει με *παραβολές*- και λέγεται «φαρδύβενα νερά», όπως λ.χ. στην καστανιά, δεσποτάκι, φτελιά. Πολλές φορές διακοσμητικές επιφάνειες και δάπεδα (παρκέτα) έχουν τη σχεδίαση αυτή, δηλ. την *φαρδύβενη* (= φαρδιές βένες).

Διακοσμητική αξία
-----------------

Τα *«νερά»* του ξύλου σε μία κουζίνα, έπιπλο, παρκέτο ή άλλη κατασκευή, έχουν σημαντική διακοσμητική αξία. Σε αρκετές περιπτώσεις, η σχεδίαση μπορεί να βοηθά στην αναγνώριση και την ταυτοποίηση του είδους. Δύο χαρακτηριστικοί τύποι σχεδίασης είναι η *χρυσαλίδα* που απαντάται σε ξύλο λευκής ή ερυθράς δρυός (*Quercus sp.*), και η *βροχή* που απαντάται κυρίως στην οξιά (*Fagus sp.*) σε ακτινική τομή, αλλά επίσης και στα είδη σφενδάμι και πλατάνι.

Ως ιδιαίτερο γνώρισμα του ξύλου, η σχεδίαση προσδίδει ομορφιά, φυσικότητα και ωραία αισθητική. Πολλές κατασκευές από άλλα συνθετικά υλικά λ.χ. πλαστικού, αλουμινίου, πολυμερών, παράγονται έτσι, ώστε να φέρουν *νερά* -σαν του ξύλου- στην επιφάνειά τους.

Παραπομπές
----------

1. ↑  Κακαράς, Ιωάννης Α. (2009). *Τεχνολογία ξύλου – πρίση, ξήρανση, εμποτισμός, καμπύλωση, καπλαμάς*. Αθήνα: Εκδοτικός Όμιλος «ΙΩΝ». σελ. 110-114.
2. ↑  «Understanding Wood Grain». *WOOD Magazine*. 24 Απριλίου 2001. Ανακτήθηκε στις 10 Ιουλίου 2021.
3. ↑  Engler. Nick. «The Nature of Wood -- Wood Grain». *Nick Engler's Workshop Companion, Home page for www.workshopcompanion.com and www.nickengler.com*. Ανακτήθηκε στις 10 Ιουλίου 2021.
Ο **Γκιόργκι Γκαχάρια** (γεωργιανά: გიორგი გახარია, 19 Μαρτίου 1975 - ) είναι Γεωργιανός πολιτικός, πρωθυπουργός της Γεωργίας από τις 8 Σεπτεμβρίου 2019 ως τις 18 Φεβρουαρίου 2021. Στις 13 Νοεμβρίου 2017 ανέλαβε υπουργός Εσωτερικών της Γεωργίας. Τον Μάιο του 2019 διορίστηκε γραμματέας του Συμβουλίου Εθνικής Ασφαλείας. Στις 3 Σεπτεμβρίου 2019 επιλέχθηκε για πρωθυπουργός της χώρας.

Σπουδές
-------

Το 1992-1994 ο Γκαχάρια σπούδασε στο Κρατικό Πανεπιστήμιο Ιβάνε Τζαβακισβίλι στην Τιφλίδα, στο Τμήμα Ιστορίας. Το 1994-1999 σπούδασε στο Κρατικό Πανεπιστήμιο Λομονόσοφ της Μόσχας, από όπου έλαβε μεταπτυχιακό στις πολιτικές επιστήμες. Το 2002-2004 έκανε μεταπτυχιακό στη Διοίκηση Επιχειρήσεων στο ίδιο πανεπιστήμιο. Το 2006-2009 ήταν λέκτορας Εφαρμοσμένης Βιοτεχνολογίας στο Κρατικό Πανεπιστήμιο της Μόσχας.

Επιχειρηματική δραστηριότητα
----------------------------

Από τον Μάιο 2004 έως τον Νοέμβριο 2008 ο Γκαχάρια εργάστηκε ως γενικός διευθυντής στην εταιρεία SFK Group. Από τον Νοέμβριο 2008 έως τον Φεβρουάριο 2013 εργάστηκε ως διευθυντής στο τμήμα Germany GR & Business Development της εταιρείας Lufthansa Service Holding AG. (LSG, Frankfurt am Main), στα παραρτήματά της στην Ανατολική Ευρώπη και στη Ρωσία.

Πολιτική καριέρα
----------------

Ο Γκαχάρια με τον πρόεδρο του Αζερμπαϊτζάν Ιλχάμ Αλίγιεφ

  

Ο Γκαχάρια ξεκίνησε την πολιτική του καριέρα τον Μάρτιο του 2013, όταν έγινε ο συνήγορος επιχειρήσεων της Γεωργίας, υπηρετώντας ως τον Ιούλιο του 2016. Από τον Δεκέμβριο του 2014 μέχρι τον Σεπτέμβριο του 2016, ο Γκαχάρια ήταν γενικός γραμματέας του υπουργείου Οικονομικών και από τις 27 Νοεμβρίου 2016 μέχρι τις 13 Νοεμβρίου 2017 ήταν υπουργός Οικονομικών και Βιώσιμης Ανάπτυξης της Γεωργίας. Στις 13 Νοεμβρίου 2017 έγινε υπουργός Εσωτερικών, θέση στην οποία διορίστηκε από τον τότε πρωθυπουργό της χώρας. Μετά την ανακοίνωση της υποψηφιότητάς του ως πρωθυπουργού, στις 8 Σεπτεμβρίου 2019 το κόμμα του Γκαχάρια κέρδισε την κοινοβουλευτική ψήφο εμπιστοσύνης με 98 ψήφους υπέρ και χωρίς αρνητικές ψήφους

Παραπομπές
----------

1. ↑  Ανακτήθηκε στις 7  Φεβρουαρίου 2022.
2. ↑  Ανακτήθηκε στις 7  Φεβρουαρίου 2022.
3. ↑  Ανακτήθηκε στις 8  Αυγούστου 2022.
4. ↑  «Georgia's interior minister nominated for PM post: RIA». *Reuters*. 2019-09-03.. Ανακτήθηκε στις 2019-09-03.
5. 1 2  «Giorgi Gakharia». Ministry of Internal Affairs of Georgia. 2017. Αρχειοθετήθηκε από το πρωτότυπο στις 21 Νοεμβρίου 2020. Ανακτήθηκε στις 3 Σεπτεμβρίου 2019.

Εξωτερικοί σύνδεσμοι
--------------------

* Georgia's interior minister nominated for PM post: RIA
* Ministry of Internal Affairs of Georgia Αρχειοθετήθηκε 2020-11-21 στο Wayback Machine.
* MIA of Georgia on Twitter
* Russia suspends Georgia flights after violent clashes
* Controversial minister slated to be Georgia’s next PM

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γκιόργκι Γκαχάρια** |
Ο **Βλαντίμιρ Αντρέγιεβιτς**, ρωσ. Vladimir Andreyevich (1533 - 9 Οκτωβρίου 1569) από τον Οίκο των Ρουρικιδών είχε ως πρόσοδο (appanage) τη Στάριτσα. Ήταν ο τελευταίος πρίγκιπας με δική του περιοχή στη Ρωσία. Η περίπλοκη σχέση του με τον εξάδελφό του Ιβάν Δ΄ τον *τρομερό* δραματοποιήθηκε στην ταινία *Ιβάν ο Τρομερός* (1944) του Σεργέι Αϊζενστάιν.

Βιογραφία
---------

Ήταν ο μόνος γιος του Αντρέι πρίγκιπα της Στάριτσα (γιου της (Ζωής) Σοφίας Παλαιολογίνας) και της Ευφροσύνης Κοβάντσκαγιας, κόρης του Αντρέι Σταρίσκι.

Πέρασε την παιδική του ηλικία υπό αυστηρή επίβλεψη στη Μόσχα. Το 1542 επανεγκαταστάθηκε στη Στάριτσα και Βερέγια, περιοχές που είχαν δοθεί ως εισόδημα στον πατέρα του. Εκεί νυμφεύτηκε και έζησε ως το 1553, οπότε ο Ιβάν Δ΄ ασθένησε σοβαρά. Κατά την ασθένεια αυτού οι βογιάροι αρνήθηκαν αρχικά να ορκιστούν πίστη στο βρέφος (μόνο επιζώντα γιο του), τον Ντμίτρι και αποφάσισαν να φέρουν τον Βλαντίμιρ στον θρόνο. Προς απογοήτευσή τους ο τσάρος ανάρρωσε, όμως άλλαξε συμπεριφορά και τρόπους. Κάλεσε τον Βλαντίμιρ στη Μόσχα και υπέγραψε μαζί του συμφωνία, κατά την οποία ο Βλαντίμιρ θα ζούσε στη Μόσχα με μικρή ακολουθία και θα απέφευγε επαφές με τους βογιάρους του Ιβάν· όταν αποβίωνε ο Ιβάν Δ΄, ο Βλαντίμιρ θα γινόταν αντιβασιλιάς του ανήλικου Ντμίτρι.

Αφού η μητέρα του Βλαντίμιρ αναγκάστηκε να λάβει τον μοναστικό πέπλο και οι βογιάροι εξορίστηκαν, ο Ιβάν Δ΄ του επέτρεψε να νυμφευτεί. Με τη δημιουργία της Οπρίτσινα οι υποψίες του Ιβάν Δ΄ αναζωπυρώθηκαν. Το 1564 οι Οπρίτσνικς έκαψαν το ανάκτορο του Βλαντίμιρ στη Μόσχα και οι πιο πολλές γαίες του κατασχέθηκαν από την οργάνωση αυτή. Το 1569 κατηγορήθηκε για εσχάτη προδοσία από τον τσάρο και ο Βλαντίμιρ και τα τέκνα του αναγκάστηκαν να πιουν δηλητήριο στην κατοικία του Ιβάν Δ΄ στο Αλεξαντρόβ. Μερικές ημέρες μετά η μητέρα του και η σύζυγός του, που διέμεναν στη μονή Γκορίτσι κοντά στη Βολόγκντα, με τη βία πνίγηκαν στον ποταμό Σέκσνα.

Το 1598 απεβίωσε άτεκνος ο Φιοντόρ Α΄, γιος του Ιβάν Δ΄. Η εξόντωση της οικογένειας του Βλαντίμιρ προκάλεσε την εξαφάνιση (των αρρένων) του κύριου κλάδου των Ρουρικιδών και επέφερε δυναστική κρίση, γνωστή ως *Περίοδος των Ταραχών*. Η μόνη επιζήσασα κόρη του Βλαντίμιρ Μαρία παντρεύτηκε τον Μάγκνους, γιο του Χριστιανού Γ΄ της Δανίας. Όταν ο Μάγκνους απεβίωσε, η Μαρία κλήθηκε από τον τσάρο Μπορίς Γκοντουνόφ (κουνιάδο του Φιοντόρ Α΄) να λάβει τον μοναστικό πέπλο σε μονή γειτονική της Τριαδικής Λαύρας του Αγ. Σεργίου. Το 1609 αλληλογραφούσε με τον ψευδο-Δημήτριο Β΄, που αυτοανακηρύχθηκε τσάρος (ο αληθής Ντμίτρι, γιος του Ιβάν Δ΄, είχε αποβιώσει υπό αδιευκρίνιστες συνθήκες, μάλλον από τον Γκοντούνοφ). Η μετέπειτα μοίρα της δεν καταγράφτηκε.

Οικογένεια
----------

Νυμφεύτηκε το 1555 την Ευδοξία Ρομάνοβνα Οντοέβσκαγια και είχε τέκνα:

* γιοί.
* Μαρία π. 1560-1610, παντρεύτηκε τον Μάγκνους των Όλντενμπουρκ δούκα του Χόλσταϊν και τιτουλάριο βασιλιά της Λιβονίας.

Παραπομπές
----------

1. ↑  p11487.htm#i114870. Ανακτήθηκε στις 7  Αυγούστου 2020.